Strachwitz grupperte sin nye avdeling utenfor den lommen som den sovjetiske fremmarsjen hadde skapt, men det ble utarbeidet en plan som tok sikte på at en kampgruppe skulle angripe de sovjetiske styrkene fra innsiden av lommen. Denne kampgruppen skulle bestå av det som var igjen av panservogner og StuGer (kanonpanserjagere) fra 11. SS Pansergrenaderdivisjon «Nordland» Panzer Abt 11 og de siste av major Jähdes Tiger-stridsvogner fra 502.schwere Panzer Abteilung.